Biedrības

**„** **Aktīvie iedzīvotāji”**

STATŪTI

1. **Nosaukums. Simbolika.**
   1. Biedrības nosaukums latviešu valodā ir „ Aktīvie iedzīvotāji” (turpmāk tekstā – Biedrība).
   2. Biedrības nosaukuma tulkojums angļu valodā ir „Active citizens”.
   3. Biedrībai ir sava simbolika, ko apstiprina Valde. Biedrības simbolika tiek atveidota uz Biedrības veidlapām, nozīmēm un citām atribūtikām.
2. **Darbības mērķis un vīzija**
   1. Biedrības mērķis ir …. .
3. **nodaļa. Darbības ilgums un darbības teritorija**
   1. Biedrība ir nodibināta uz nenoteiktu laiku.
   2. Biedrības darbības teritorija ir Latvijas Republika.
4. **Biedrības biedri, to tiesības un pienākumi.**
   1. Par Biedrības biedru var kļūt jebkura fiziska vai juridiska persona, kas apņemas ar savu darbību un līdzekļiem sekmēt Biedrības mērķa sasniegšanu, iesniedzot parakstītu pieteikumu valdei. Pieteikuma formu un tam klāt pievienojamo dokumentu sarakstu nosaka Valde.
   2. Lēmumu par biedra uzņemšanu Biedrībā pieņem valde, kurai pieteicēja lūgums ir jāizskata tuvākās sēdes laikā, taču ne vēlāk kā trīs mēnešu laikā no visu nepieciešamo dokumentu saņemšanas brīža. Uz valdes sēdi, kurā izskata pieteicēja lūgumu, ir jāuzaicina pats pieteicējs un jādod viņam vārds sava viedokļa paušanai. Pieteicēja neierašanās nav šķērslis valdes lēmuma pieņemšanai. Valdes motivēts lēmums rakstveidā jāpaziņo pieteicējam nedēļas laikā no tā pieņemšanas brīža. Valdes noraidošo lēmumu pieteicējs rakstveidā var pārsūdzēt biedru sapulcei. Ja arī biedru sapulce noraida pieteicēja lūgumu, pieteicējs nav uzņemts par Biedrības biedru. Atkārtotu pieteikumu par uzņemšanu Biedrībā var iesniegt ne ātrāk kā pēc gada.
   3. Biedrs var jebkurā laikā izstāties no Biedrības, rakstveidā paziņojot par to valdei.
   4. Biedru var izslēgt no Biedrības ar valdes lēmumu šādos gadījumos:
      1. biedrs vairāk kā 1 (vienu) gadu nav nomaksājis biedra naudu;
      2. biedrs nepilda biedru sapulces un valdes lēmumus;
      3. biedrs nepilda savus pienākumus un uzņemtās saistības;
      4. biedrs veic citu darbību, kas ir pretrunā ar šajos statūtos noteikto;
      5. biedra rīcība ir pretrunā ar Biedrības mērķi un/vai kaitē Biedrības tēlam, reputācijai.
   5. Jautājumu par Biedrības biedra izslēgšanu valdes izskata tuvākās sēdes laikā, uzaicinot izslēdzamo biedru un dodot viņam vārdu sava viedokļa paušanai. Izslēdzamā biedra neierašanās nav šķērslis valdes lēmuma pieņemšanai. Valdes lēmums par biedra izslēgšanu no biedrības un šā lēmuma motivācija jāpaziņo izslēdzamajam biedram piecu dienu laikā no tā pieņemšanas brīža.
   6. Biedrības biedra tiesības:
      1. piedalīties visos Biedrības pasākumos un sapulcēs, izvirzīt priekšlikumus un apspriest izvirzītos jautājumus;
      2. piedalīties Biedrības pārvaldes un revīzijas institūciju vēlēšanās, izvirzīt savu vai citu kandidatūru un tikt ievēlētam Biedrības pārvaldes un revīzijas institūcijās;
      3. iepazīties un saņemt informāciju par Biedrību un tās darbību;
      4. brīvi darboties citās biedrībās un nodibinājumos;
      5. jebkurā laikā brīvi izstāties no Biedrības, par to iesniedzot rakstisku iesniegumu Valdei.
   7. Biedrības biedra pienākumi:
      1. ievērot šos Statūtus, izpildīt Biedrības izpildinstitūcijas lēmumus un uzņemtās saistības;
      2. aktīvi līdzdarboties Biedrības darbībā, tās mērķa sasniegšanā;
      3. regulāri maksāt biedru naudu, atbilstoši Valdes noteiktajai kārtībai.
   8. Saistības biedram var noteikt ar Biedru kopsapulces, Pārstāvju sapulces vai Valdes lēmumu. Nosakot biedram saistības, kas atšķiras no citu biedru saistībām, ir nepieciešama šī biedra piekrišana.
   9. Katram Biedrības biedram Biedru sapulcē ir viena balss.
   10. Visi oficiālie paziņojumi un informācija biedriem tiek nodota rakstveidā (tai skaitā īsziņās, elektroniski uz e-pastu, sociālo tīklu personīgajos ziņojumos un viedtālruņu saziņas aplikācijās), saskaņā ar valdes izstrādāto biedru kontaktsarakstu. Ja uzaicinājums tiek nosūtīts elektroniski, tiek pieņemts, ka tas ir saņemts nākamajā darba dienā, kopš izsūtīšanas. Ja uzaicinājums tiek nosūtīts pa pastu, tiek pieņemts, ka tas ir saņemts pēc 7 darba dienām, kopš izsūtīšanas brīža.
5. **Lēmējinstitūcija**
   1. Biedrības augstākā pārvaldes lēmējinstitūcija ir Biedru sapulce, kuras kompetence ir:
      1. apstiprināt biedrības gada pārskatu;
      2. ievēlēt un atsaukt valdes locekļus;
      3. ievēlēt un atsaukt Biedrības revidentu;
      4. pieņemt Biedrības statūtus, to grozījumus un papildinājumus;
      5. lemt par Biedrības darbības izbeigšanu, turpināšanu, likvidāciju vai reorganizāciju.
   2. Biedru sapulci sasauc valde ne retāk kā reizi gadā.
   3. Biedru sapulce tiek sasaukta ne vēlāk kā divas nedēļas pirms sapulces, nosūtot katram biedram rakstisku uzaicinājumu saskaņā ar šo statūtu 4.10. punktā noteikto kārtību.
   4. Biedru sapulce ir lemttiesīga, ja tajā piedalās vairāk nekā puse no biedriem. Biedru sapulces lēmums ir pieņemts, ja par to nobalso vairāk kā puse no klātesošajiem biedriem. Lēmums par Biedrības reorganizāciju, darbības izbeigšanu un turpināšanu ir pieņemts, ja par to nobalso vairāk kā divas trešdaļas no klātesošajiem biedriem.
   5. Biedru sapulcē ir tiesīgi piedalīties visi Biedrības biedri personīgi (juridiskām personām – organizācijas amatpersona, kurai ir paraksta tiesības) vai ar rakstiski pilnvarota pārstāvja starpniecību.
   6. Ārkārtas biedru sapulci var sasaukt pēc valdes iniciatīvas vai ja to rakstveidā pieprasa ne mazāk kā 1/10 daļa Biedrības biedru, norādot sasaukšanas iemeslu.
6. **Izpildinstitūcija**
   1. Biedrības izpildinstitūcija ir valde 3 personu sastāvā: valdes priekšsēdētājs, kas vienlaikus ir arī biedrības priekšsēdētājs, un divi valdes locekļi.
   2. Valdes locekļus ievēl uz 3 gadiem (vai - nenoteiktu termiņu)
   3. Valdes locekļi no sava vidus ievēlē valdes priekšsēdētāju, kurš organizē valdes darbu.

VAI

Valdes priekšsēdētāju un valdes locekļus ievēl biedru sapulcē sekojošā kārtībā: kā pirmo ievēl valdes priekšsēdētāju un pēc viņa ieteikuma ievēl pārējos valdes locekļus.

* 1. Valdes priekšsēdētājam ir tiesības Biedrību pārstāvēt atsevišķi. Pārējie divi valdes locekļi Biedrību var pārstāvēt tikai abi kopā.
  2. Valde ir tiesīga izlemt visus jautājumus, kas nav ekskluzīvā Biedru sapulces kompetencē.
  3. Valdes locekļi var saņemt atalgojumu par darbību Biedrībā.
  4. Valdes pienākumi:
     1. Valde izstrādā biedru uzņemšanas noteikumus;
     2. Valde izstrādā biedru naudas maksāšanas kārtības noteikumus;
     3. Valde izveido un uztur biedru kontaktsarakstu.

1. **Biedrības darbības kontrole un revīzija**
   1. Biedrības darbības kontroli veic Revidents, kuru ievēl biedru sapulce uz pieciem gadiem.
   2. Biedrības revidents nevar būt Biedrības valdes loceklis.
   3. Biedrības revidents:
      1. veic Biedrības dokumentācijas, mantas un finanšu līdzekļu revīziju;
      2. dod atsauksmi par pārvaldes institūciju darbību, Biedrības budžetu un gada pārskatu;
      3. izvērtē Biedrības grāmatvedības un lietvedības darbu;
      4. veic citus Biedru kopsapulces uzticētos uzdevumus.
   4. Revidents veic revīziju ne retāk kā reizi gadā.

Dibinātāji:

\_\_\_\_\_\_\_\_\_\_\_\_\_\_\_\_\_\_/ Vārds uzvārds/

\_\_\_\_\_\_\_\_\_\_\_\_\_\_\_\_\_\_/ Vārds uzvārds/

Statūti apstiprināti Talsos, 2017.gada 14. jūnijā.